
[bookmark: _Hlk178066099]E SAILA:  INTERPELAZIOAK, MOZIOAK ETA
          ADIERAZPEN POLITIKOAK
11-26/DEC-00004. Adierazpen instituzionala, zeinaren bidez Nafarroako Parlamentuak gaitzetsi egiten baitu Irango diktadura-erregimenak egindako giza eskubideen urraketa larria, erailketa masiboen bidez erantzuten ari baita herritarren berme demokratikoen eskaerari.
Eledunen Batzarrak onetsi du
Nafarroako Parlamentuko Eledunen Batzarrak, 2026ko urtarrilaren 19an egindako bilkuran, honako adierazpen hau onetsi zuen:
[bookmark: _Hlk219718806]“1. Nafarroako Parlamentuak gaitzetsi egiten baitu Irango diktadura-erregimenak egindako giza eskubideen urraketa larria, erailketa masiboen bidez erantzuten ari baita herritarren berme demokratikoen eskaerari.
2. Irango biztanleriarekiko elkartasuna adierazten du; izan ere, modu baketsuan gauzatzen ditu adierazpen-, elkartze- eta parte-hartze politikorako eskubideak, eta ikusi du justizia sozialaren, berdintasunaren eta oinarrizko eskubideekiko errespetuaren aldeko eskaerak basatiki zapaldu dituela herrialde horretako erregimenak.
3. Espresuki babesten ditu Irango emakumeak; izan ere, oraindik ere egiturazko diskriminazioa jasaten dute, bai eta jazarpen espezifikoa ere, berdintasunaren eta beren eskubideen errespetuaren aldeko borrokan. Nafarroako Parlamentuak azpimarratzen du garrantzitsua dela emakumeek berdintasunerako, adierazpen-askatasunerako eta autonomia pertsonalerako duten eskubidea bermatzea.
4. Irango agintariei eskatzen die erabat errespeta ditzatela giza eskubideei buruz nazioartean dituzten betebeharrak, errepresioa berehala etetea barne ".
Iruñean, 2026ko urtarrilaren 19an
Lehendakaria: Unai Hualde Iglesias

